== Tilbage i Danmark ==
I [[1811]] vendte han tilbage til København og fejrede sit bryllup. Hans produktion blev nu livligere, og han udførte i de kommende år dels en række portrætter - mest damer af det fornemme københavnske [[bourgeoisi]] -, dels en række figurlige kompositioner, der enten omhandlede sagnet om Amor og [[Psyke (græsk mytologi)|Psyche]], eller hvis emner var lånte fra [[Ossian]]-digtningen. Største delen af disse kompositioner nåede dog ikke ud over tegningen eller skitsen. Kun billedet ''Ossian og Alpins søn'' (senere indlemmet i [[Den Kongelige Malerisamling]]) lykkedes det ham at fuldføre før sin tidlige død. Desuden havde han i [[1813]] malet billedet ''Hother og de tre skovnymfer'' (efter [[Saxo]]), på hvilket han optoges som medlem af Akademiet.
Kunst Historiemalere Historie Maleri Organisationer